Sant Martín de Veri

Sant Martín de Veri (San Martín de Veri en castellano) ye un lugar de la provincia de Uesca situau en la comarca de Ribagorza, en lo municipio de Bisagorri. En 2006 teneba una población de 11 habitants.

 Cheografía 
Ye situau a 1235 metros d'altaria. Cerca de Sant Martín bi ha una fuent d'auguas minero-medicinals que aproveita la planta embotelladora de Bisagorri.

 Toponimia 
En las Guías Prames se diz San Martín sin d'apelativo.

 Parla 

La parla de Sant Martín de Veri fa part chunto con las parlas de Sant Feliu de Veri, Veri, Dos, Buyelgas y La Muria de la "zona C" de l'aragonés benasqués.

Adintro de las parlas de transición entre l'aragonés y lo catalán la "zona C" representa un grau mayor de coincidencia con lo catalán que las atras parlas de la Val de Benás. La menor frecuencia de diftongacions romances (la diftongación romanz distingue a l'aragonés de lo catalán), se manifiesta en un sufixo -ello en cuenta de lo sufixo -iello. Bi ha una mayor frecuencia de l'apocope de la vocal final y unas formas en la conchugación que mes pareixidas a lo catalán (faigo, diuen, veu, cau, viuen, pot, volé, etcetera); tamién bi ha diferiencias lexicas.

 Molimentos 
Ilesia de Sant Martín.

 Se veiga tamién 
Lista de municipios de Uesca

Categoría:Entidaz locals menors d'Aragón
Categoría:Lugars de Bisagorri
Categoría:Localidaz d'a diocesi de Balbastro-Monzón en Ribagorza